**ชื่อโครงการ** โรงเรียนวิถีพุทธ

**แผนงาน** การบริหารงานวิชาการ สนองกลยุทธ์ที่ 1 มฐ2,กลยุทธ์ 4 มฐ 2

**หน่วยงานที่รับผิดชอบโครงการ** โรงเรียนบ้านฮ่องสังข์

**ผู้รับผิดชอบโครงการ** นางสาวสุภาพร ธรศรี นางประดับจิต เทพวงษ์ นางรัตนา บุตรสำราญ**ลักษณะโครงการ** โครงการต่อเนื่อง

**ระยะเวลาดำเนินการ** ตลอดปีการศึกษา 2563

………………………………………………………………………………………

**1. หลักการและเหตุผล**

 การจัดกิจกรรมการเรียนการสอนที่มีประสิทธิภาพและ มีประสิทธิผล ผู้เรียนมีความสุขในการเรียน ได้ศึกษาค้นคว้าหาข้อมูลจากแหล่งเรียนรู้ต่าง ๆ เพื่อให้ผู้เรียนมีความรู้ความสามารถทางวิชาการ แต่การเป็นมนุษย์ที่ดีและสมบูรณ์แบบในสังคมนั้น จำเป็นอย่างยิ่งที่จะต้องมีคุณธรรมในการครองตน มีความซื่อสัตย์ สุจริต มีค่านิยมที่ดี โรงเรียนจึงได้จัดให้มีการบูรฯการในเรื่องคุณธรรมจริยธรรมเข้ากับเนื้อหาสาระการเรียนรู้กลุ่มต่าง ๆ และดำเนินกิจกรรมเกี่ยวกับพระพุทธศาสนาในสถานศึกษา จึงได้จัดทำโครงการโรงเรียนวิถีพุทธขึ้น เพื่อเน้นและปลูกฝังให้นักเรียนมีคุณธรรมและจริยธรรม เพื่อให้บรรลุเป้าหมายของการจัดการศึกษาที่เน้นผู้เรียนเป็นสำคัญ และให้นักเรียนมีคุณลักษณะที่พึงประสงค์

**2. วัตถุประสงค์**

 2.1 เพื่อให้นักเรียนมีคุณลักษณะที่พึงประสงค์ด้านคุณธรรมจริยธรรมตามมาตรฐานการศึกษา

 2.2 เพื่อส่งเสริมให้ครูและ บุคลากรทุกคนมีคุณธรรมจริยธรรมในการปฏิบัติงานที่รับผิดชอบ

 2.3 นักเรียนมีความรู้และเข้าใจในหลักคำสอนพระพุทธศาสนา

**3. เป้าหมาย**

 3.1 ครู และบุคลากรทางการศึกษา จำนวน 21 คน

 3.2 นักเรียน จำนวน 155 คน

**4. การดำเนินการ**

4.1 ประชุมชี้แจงโครงการ 12 พฤษภาคม 2563

 4.2 แต่งตั้งผู้รับผิดชอบ 12 พฤษภาคม 2563

 4.3 ดำเนินงานตามโครงการ 12 พฤษภาคม 2563 - 9 เมษายน 2564

\* กิจกรรมวันสำคัญทางศาสนา

 \* กิจกรรมวันสำคัญแห่ชาติ

 \* กิจกรรมมารยาทงามชาวพุทธ

 \* กิจกรรมเข้าค่ายธรรมะ

 \* กิจกรรมสวดมนต์สุดสัปดาห์

 \* ประกวดห้องเรียนสวยงาม

 \* กิจกรรมของหายได้คืน

4.4 สรุปผล 25 มีนาคม 2563

4.5 รายงานผลการปฏิบัติงาน 9 เมษายน 2564

**5. งบประมาณ** ได้รับจัดสรร 40,000 บาท

 5.1 กิจกรรมมารยาทงามชาวพุทธ 3,000 บาท

 5.2 กิจกรรมเข้าค่ายธรรมะ 30,000 บาท

 5.3 กิจกรรมสวดมนต์สุดสัปดาห์ 2,000 บาท

 5.4 กิจกรรมการพัฒนาวัด 3,000 บาท

 5.5 กิจกรรมวันสำคัญทางศาสนา 2,000 บาท

**6. การติดตามและประเมินผล**

|  |  |  |
| --- | --- | --- |
|  ตัวชี้วัดความสำเร็จ |  วิธีการประเมินผล |  เครื่องมือที่ใช้ |
|  1. นักเรียนมีคุณลักษณะอันพึงประสงค์ด้านคุณธรรมจริยธรรมตามมาตรฐานการศึกษา2. ครูมีคุณธรรมจริยธรรมในการปฏิบัติงานที่รับผิดชอบ3. นักเรียนมีความรู้และเข้าใจในหลักคำสอนของพุทธศาสนา | สังเกตตรวจสอบสังเกตตรวจสอบสอบถามทดสอบ | แบบสังเกตแบบสอบถามแบบสังเกตแบบสอบถามแบบสัมภาษณ์แบบทดสอบ |

**7. ผลที่คาดว่าจะได้รับ**

7.1 นักเรียนมีคุณลักษณะอันพึงประสงค์ด้านคุณธรรมจริยธรรมตามมาตรฐานการศึกษา

7.2 ครูมีคุณธรรมจริยธรรมในการปฏิบัติงานที่รับผิดชอบ

7.3 นักเรียนและครูมีความเข้าใจในหลักคำสอนของพระพุทธศาสนา

|  |  |
| --- | --- |
|  ผู้เสนอโครงการ ( นางสาวสุภาพร ธรศรี)ตำแหน่งครูโรงเรียนบ้านฮ่องสังข์ |  ผู้เสนอโครงการ (นางรัตนา บุตรสำราญ)ตำแหน่งครูโรงเรียนบ้านฮ่องสังข์ |

อนุมัติ ไม่อนุมัติ

 (ลงชื่อ)……………………………ผู้อนุมัติโครงการ

 ( นายอภิเชษฐ์ ชาญอุไร)

 ผู้อำนวยการโรงเรียนบ้านฮ่องสังข์